*Za ostala značenja, v. Grace Park (razvrstavanje).*

**Grejs Park** (engl. ; rođena 14. marta 1974. godine) je kanadsko-američka glumica korejskog porekla. Javnosti je poznata po ulozi, humanoidnog Sajlon modela Broj Osam u TV seriji *Svemirska krstarica Galaktika*, posebno kao Šeron „Bumer" Valeri i Šeron „Atina" Agaton.

Biografija
----------

Rođena u Los Anđelesu, Kalifornija, Sad, Grejs je odrasla u Vankuveru, Britanska Kolumbija, Kanada gde se porodica Park preselila kada je Grejs bilo 22 meseca. Na Univerzitetu Britanske Kolumbije diplomirala je psihologiju. Za vreme studija, radila je kao model. Godine 2004. udala se za Fila Kima sa kojim je prethodno bila u vezi 3 godine. Venčanju, održanom u Meksiku prisustvovala je glumačka ekipa *Svemirske krstarice Galaktika*. Sebe smatra za Kanađanku korejanskog porekla. Grejs je provela godinu dana studija na Univerzitetu u Seulu.

Grejs je počela da se bavi glumom 2000. godine pojavljivanjem u filmu *Romeo mora umreti00 sa Džet Lijem i pokojnom Alajom u glavnim ulogama. U godinama koje slede pojavila se u TV serijama* The Outer Limits*,* Beyond Belief*,* Dark Angel*,* The Immortal *i* Stargate SG-1 *kao i u kanadskoj tinejdžerskoj TV seriji* Edgemont*.* 

2007. godine dobila je ulogu poručnika Sandre Telfer u računarskoj igri, strategiji u realnom vremenu *Command & Conquer 3: Tiberium Wars* zajedno sa koleginicom iz Svemirske krstarice Galaktika Trišom Helfer. Iste godine snimila je film Zapadna 32. ulica (engl. ) o korejskom podzemlju u Njujorku. Godine 2008. Grejs Park je dobila ulogu Akani Kuesta u TV seriji The Cleaner, a iste godine se pridružila glumačkoj ekipi kanadske TV serije *The Border* kao specijalni agent Liz Karver. U 2009. godini, Grejs je imala kameo pojavljivanje u TV seriji Mesto zločina: Las Vegas (engl. ). Grejs je izrazila želju da glumi u filmu koji je posvećen događajima u Koreji za vreme Drugog svetskog rata, posebno onim vezanim za tzv. *utešne žene* (engl. ). Termin je eufemizam za žene primorane da rade u vojnim bordelima, posebno one korišćene kao seksualno roblje od strane japanskih vojnih vlasti za vreme Drugog svetskog rata.

Čitaoci magazina *Maksim* su 2005. godine izabrali Grejs Park za 81. na listi 100 najseksipilnijih žena, a sledeće godine na 93. mesto.

### Svemirska krstarica Galaktika

Grejs Park je 2003. godine dobila ulogu Sajlonskog humanoidnog modela Broj osam u rimejku naučno-fantastične TV serije Svemirska krstarica Galaktika. Grejs je prvo konkurisala za ulogu Anastazije „Di" Duala koju je dobila Kandis Maklur i bila je jedna od dvoje finalista za ulogu Kare „Starbuk" Trejs koja je otišla Kejt Sakhof. Uloga Broja osam se smatra najkompleksnijom ulogom u celoj seriji zbog raznih varijacija ovog modela sajlonskog humanoida, koji se u psihološkom smislu razlikuju jedni od drugih. Od svih varijanti posebno se ističu sajlonski agent spavač poznat kao Šeron „Bumer" Valeri koja uviđa grešku u počinjenom genocidu nad ljudskom rasom i Šeron „Atina" Agaton koja je zbog ljubavi prema oficiru u redovima Galaktike izdala rasu Sajlonaca i prešla na stranu rase ljudi.

Filmografija
------------

|  |
| --- |
| **Filmografija glumice Grejs Park**  |
| God. | Srpskohrvatski naziv | Originalni naziv | Uloga |
| 2000. | Romeo mora umreti | *Romeo Must Die* |  |  |
| 2000. |  | *Secret Agent Man* | Luan |  |
| 2000—2001. |  | *The Immortal* | Mikiko |  |
| 1997—2001. | Na granici mogućeg | *The Outer Limits* | Satčko |  |
| 2001. | Mračni anđeo | *Dark Angel* |  |  |
| 2001. |  | *Stargate SG-1* | poručnik Saterfild |  |
| 2002. |  | *L.A. Law: The Movie* | Šarmen |  |
| 2003. |  | *Fluffy* | Ejmi |  |
| 2003. |  | *Jinnah: On Crime - White Knight, Black Widow* | Sintia Vong |  |
| 2003. | Zvezdana krstarica galaktika: Miniserije | *Battlestar Galactica: Miniseries* | poručnik Šeron „Bumer" Valeri |  |
| 2003—2004. |  | *Jake 2.0* | Fran Jošida |  |
| 2004. |  | *Human Cargo* |  |  |
| 2004. | Andromeda (serija) | *Andromeda* | Doktor 26Kerol |  |
| 2004. |  | *The Dead Zone* |  |  |
| 2001—2005. |  | *Edgemont* | Šenon Ng |  |
| 2007. |  | *Command & Conquer 3: Tiberium Wars* | poručnik Sandra Telfar |  |
| 2007. |  | *West 32nd* | Lila Li |  |
| 2007. | Svemirska krstarica Galaktika: Brijač | *Battlestar Galactica: Razor* | poručnik Šeron „Bumer" Valeri |  |
| 2008. |  | *Run Rabbit Run* | Hana Mun |  |
| 2008—2009. | Svemirska krstarica Galaktika: Lice neprijatelja | *Battlestar Galactica: The Face of the Enemy* | broj Osam |  |
| 2004—2009. | Svemirska krstarica Galaktika | *Battlestar Galactica* | poručnik Šeron Valeri |  |
| 2009. | Mesto zločina: Las Vegas | *CSI: Crime Scene Investigation* |  |  |
| 2009. |  | *The Cleaner* | Akani Kuesta |  |
| 2009. |  | *The Border* | specijalni agent Liz Karver |  |
| 2009. | Svemirska krstarica Galaktika: Plan | *Battlestar Galactica: The Plan* | poručnik Šeron „Bumer" Valeri |  |

Izvori
------

Vanjske veze
------------

***Grace Park*** na Wikimedijinoj ostavi

* [[IMDbName:{{{1}}}|Grace Park]] na IMDb-u (`en`)
* Grace Park na webstranici TV Guide
* Grace Park's profile on The Korea Society's Film Journal
* Grace Park's biography on filmbug
* Grace Park interview on The Scifi World About season 3 & 4 of Galactica
* Grace Park on Battlestar Wiki

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 296780223
* LCCN: no2006080657
* GND: 1097231356
* SUDOC: 167342347

 |